Ons sorg vir die res: verblyf, alle etes, toegangstariewe vir die natuurreservate en vervoer tussen die verskillende staproetes. As jy tot op Plettenbergbaai vlieg, pik ons jou by die lughawe op.
Dag 2 Ná ontbyt begelei ons gids ons op die Kringe in die bos-roete deur inheemse woud en fynbos. Ons eet ’n piekniekmiddagete by Jubilee Creek of Diepwalle en stap die middag deur die Diepwalledeel van die Knysnawoud.
Dag 3 Sien Dag 2 op die Kampprogram hiernaas (Kringe in die bos-roete). Ons bly vanaand by die Bitou River Lodge (of ’n alternatief ), bekend as ’n voëlkykkol langs die Bitouvleiland. Vir aandete braai ons op die rivieroewer.